ԱՐՏԱՇԱՏ ՀԱՄԱՅՆՔԻ ՂԵԿԱՎԱՐ ԿԱՌԼԵՆ ՄԿՐՏՉՅԱՆԸ ՇՆՈՐՀԱՎՈՐԵԼ Է ՊԱՐԻ ՄԻՋԱԶԳԱՅԻՆ ՕՐՎԱ ԱՌԹԻՎ

Ջերմորեն շնորհավորում եմ պարարվեստի բոլոր ներկայացուցիչներին, ոլորտի նվիրյալներին ու երախտավորներին՝ Պարի միջազգային օրվա առթիվ:

1982 թվականից նշվող այս տոնը նպատակ ունի պարի լեզվով միավորել ազգերին՝ հանուն խաղաղության և բարեկամության:

Պարը մարդկային հոգու թռիչք է, հույզերն ու ապրումներն արտահայտելու յուրօրինակ ձև:

Հայ ժողովրդի կյանքում պարարվեստը բոլոր ժամանակներում իր ուրույն տեղն է ունեցել՝ արտահայտելով հայի ոգին, մաքառելու ձգտումը, սերն առ հայրենիքն ու ազգային սովորույթները:

Օրվա առթիվ ուզում եմ հատկապես շնորհավորել Արտաշատ միավորված համայնքում գործունեություն ծավալող պարային համույթների ներկայացուցիչներին և համույթներ հաճախող սաներին: Շնորհակալություն Արտաշատի մշակութային հարուստ ավանդույթները պահպանելու, հանրապետական, միջազգային փառատոներում և տարբեր բեմերում հայկական անզուգական պարը պատվով ներկայացնելու և Արտաշատի անունը բարձր պահելու համար:

Մեկ անգամ ևս շնորհավորելով՝ ոլորտի բոլոր ներկայացուցիչներին մաղթում եմ ստեղծագործական հաջողություններ, բազում բեմեր և անթիվ ծափեր: